text: Un ferit en un accident entre un cotxe i un camió a la C-55 a Manresa - Regió7 :: El Diari de la Catalunya Central
  El xoc ha tingut lloc a l'enllaç amb la C-25
  redacció | manresa 19.03.2019 | 07:57
  Una persona ha resultat ferida de caràcter lleu aquest matí en un accident a l'enllaç de la C-55 amb la C-25 a Manresa després que el vehicle en el qual viatjava hagi xocat amb un camió, segons han informat fonts dels Bombers de la Generalitat. L'accident ha tingut lloc a les 6.25h d'aquest matí i la persona ferida ha estat traslladat a l'Hospital de Sant Joan de Déu.
  D'altra banda, aquest dilluns a 2/4 de 9 del vespre, dos turismes i un camió van xocar a l'A2 a Martorell, en direcció Barcelona. A resultes de l'accident, que va tenir lloc al punt quilomètric 585, una persona que viatjava en un dels turisme va resultar ferida i va ser evacuada a l'Hospital de Martorell. La resta d'implicats van sortir il·lesos, segons fonts dels Bombers, que van treballar en l'accident amb dues dotacions.